Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 8080

b) A nem nyílt tenger feletti repülés esetén: Az átrepült terület felett fennhatósággal rendelkező állam megfelelő hatósága. Illetékes légiforgalmi szolgálati hatóság – Appropriate ATS authority Az adott légtérben a légiforgalmi szolgálatok biztosításáért felelős, az állam által kijelölt megfelelő hatóság. 2007/70/II. szám IMC – Instrument Meteorological Conditions A műszeres időjárási körülmények jelzésére alkalmazott rövidítés. Irányítói terület – Control area A földfelszín felett meghatározott határtól felfelé terjedő ellenőrzött légtér. Irányítói körzet – Control zone A földfelszíntől egy meghatározott felső magasság határig terjedő ellenőrzött légtér. Irányszög – Heading Az az általában északtól (földrajzi, mágneses, iránytű vagy hálózati) fokokban kifejezett irány, amelyre a légijármű hossztengelye mutat. Ismétlődő repülési terv – Repetitive flight plan (RPL) Azonos alapjellemzőkkel rendelkező, rendszeresen üzemeltetett egyedi repülések sorozatára vonatkozó repülési terv, amelyet a járató elfogadásra és ismétlődő felhasználásra nyújt be a légiforgalmi szolgálati egységek számára. Jel terület – Signal area A repülőtéren a földi látjelek kihelyezésére használt terület. Jelentő-pont – Reporting point Meghatározott földrajzi hely, amelyhez viszonyítva egy légijármű helyzete jelenthető. Kitérő repülőtér – Alternate aerodrome Olyan repülőtér, amelyre a légijármű abban az esetben folytathatja az útját, ha a tervezett célállomás repülőtere felé történő repülés folytatása vagy az oda történő leszállás végrehajtása lehetetlenné válik vagy nem tanácsos. A kitérő repülőterek köze tartoznak az alábbiak: Felszállási kitérő – Take-off alternate Olyan kitérő repülőtér, amelyen a légijármű leszállhat, ha ez röviddel a felszállás után szükségessé válik és erre az indulási repülőtér nem használható. Útvonal kitérő – En-route alternate Olyan kitérő repülőtér, amelyen egy légijármű leszállhat, ha az útvonal-repülés közben a hajózószemélyzet szokásostól eltérő vagy vészhelyzetet tapasztal. Útvonal kitérő megnövelt hatótávolságú üzemeltetésnél – ETOPS en-route alternate Olyan alkalmas és megfelelő kitérő repülőtér, amelyen egy légijármű szükség esetén leszállhat, ha a megnövelt hatótávolságú üzemeltetés közben egy hajtómű leáll vagy a hajózószemélyzet egyéb, a szokásostól eltérő vagy vészhelyzetet tapasztal. Célállomás kitérő – Destination alternate Olyan kitérő repülőtér, amely felé a légijármű folytathatja az útját, ha a tervezett célállomás repülőterén történő leszállás végrehajtás lehetetlenné válik vagy nem tanácsos. Megjegyzés: Az a repülőtér, amelyről a járat elindult, az adott járat számára útvonal vagy célállomás kitérőként is megjelölhető. Korlátozott terület – Restricted area Egy állam föld területe vagy felségvizei felett elhelyezkedő meghatározott kiterjedésű légtér, amelyen belül a légijármű repülését bizonyos meghatározott körülmények alapján korlátozzák. 2007/70/II. szám Körzeti irányító központ – Area control centre Az illetékessége alá tartozó irányítói területeken üzemelő ellenőrzött repülések számára légiforgalmi irányító szolgálat biztosítása céljából létesített egység. Körzeti irányító szolgálat – Area control service Az irányítói körzetekben üzemelő ellenőrzött repülések számára létesített légiforgalmi irányító szolgálat. Közelkörzet – Terminal control area Egy vagy több repülőtér közelében, általában a légiforgalmi szolgálati útvonalak találkozási pontjánál létesített irányítói körzet. Különleges VFR repülés – Special VFR flight A repülőtéri irányítói körzeten belül, a látás utáni időjárási körülményeknél rosszabb időjárási helyzetben a légiforgalmi irányító szolgálat által engedélyezett VFR repülés. Látás utáni időjárási körülmények – Visual meteorological conditions (VMC) Látástávolsággal, felhőzettől mért távolsággal és felhőalappal kifejezett időjárási körülmények, ha azok a látás utáni időjárási körülményekre meghatározott minimum értékeknél jobbak. Megjegyzés: A látás utáni időjárási körülményekre meghatározott minimum értékeket a 4. fejezet tartalmazza. Látástávolság – Visibility A léginavigációs célokra a látás a következők közül a nagyobb:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes